লোহাগাড়া থানা পুলিশ, নিহতের পরিবার ও স্থানীয় সূত্র ঘটনার বিবরণে জানিয়েছেন, রহিম ও মান্নান উভয়ে বন্ধু ছিলেন। বিগত ৩ বছর আগে মুখে টর্চের আলো ফেলাকে কেন্দ্র করে উভয়ের মধ্যে এক অপ্রীতিকর ঘটনা ঘটে। পরে শালিস বৈঠকে তা মিমাংসা হয়। তবে রহিম এ ব্যাপারে মান্নানের উপর আক্রোশ পোষণ করে আসছিল। ঘটনার দিন রাতে মান্নান স্থানীয় একটি বিয়ে বাড়ি থেকে বাড়ি ফিরছিলেন। পথের মধ্যে রহিম লুকিয়ে ছিল। এক পর্যায়ে পিছন থেকে মান্নানের মাথায় লোহার রডের খন্তা দিয়ে আঘাত করে। ফলে তিনি মারাত্মকভাবে আহত হন। তাৎক্ষণিকভাবে তাকে উপজেলা স্বাস্থ্য কমপ্লেক্সে নিয়ে আসা হলে কর্তব্যরত ডাক্তার তাকে মৃত ঘোষণা করেন।